stanford-oval/wikipedia huggingface dataset:
איגור ברזין
הצגות שביים ועיבד

2024- ״שנת חורף״ מאת פינגאן קרוקמאייר, בית צבי.
2022 - "בשפל" מאת מקסים גורקי, בית צבי.
2021 - "הנחשול" מאת ג'וזף רובינס ורון ג'ונס, בית צבי.
2021 - "בית ברנרדה אלבה" מאת פדריקו גרסיה לורקה, בית צבי.
2019 - "המיזנתרופ" מאת מולייר, תיאטרון תמונע.
2017 - "בוצ'ה" מאת יוסף בר יוסף, תיאטרון החאן.
2013 - "דברי אלי כמו גשם" - 2 מחזות קצרים מאת טנסי ויליאמס, תיאטרון מלנקי.
2012 - "הנזיר השחור" על פי צ'כוב, תיאטרון מלנקי.
2011 - "הגולם" על פי מיתוס הגולם בתורת הנסתר היהודית, תיאטרון מלנקי.
2010 - "איוב" על פי רומן של יוזף רות, תיאטרון מלנקי.
2009 - "אורפאוס במטרו" הצגת יחיד על פי קורטסאר, תיאטרונטו.
2008 - "המהגרים" על פי מחזה מאת סלאבומיר מרוז'ק. תיאטרון מלנקי.
2007 - "על החטא" על פי רומן מאת פיודור דוסטויבסקי. תיאטרון מלנקי (בימוי ועיבוד).
2007 - "טרגדיות קטנות" שני מחזות מאת אלכסנדר פושקין. תיאטרון מלנקי (בימוי).
2006 - "וויצק" מחזה מאת גאורג ביכנר. תיאטרון מלנקי (בימוי ועיבוד).
2005 - "רצח באי העזים" מחזה מאת הוגו בטי. תיאטרון מלנקי.
2005 - "שושנת יריחו", מחזה מקורי מאת רועי חן. תיאטרון מלנקי.
2004 - "הזר" על-פי רומן מאת אלבר קאמי. תיאטרון מלנקי.
2003 - "הזקנה ועושה הנסים" על-פי סיפוריו של דניאיל חארמס. תיאטרון מלנקי (בימוי ועיבוד).
2002 - "הדוד וניה" מאת אנטון צ'כוב. בית הספר לתיאטרון ע"ש סופי מוסקוביץ'.
2001 - "קונטרבס" מחזה יחיד מאת פטריק זיסקינד. תיאטרון מלנקי (בימוי ועיבוד).
2000 - "חזרה גנרלית בהחלט" מחזה מאת סבבה יעקובסדוטר. תיאטרון מלנקי (בימוי).
1998 - "השד האחרון" על-פי סיפורי יצחק בשביס-זינגר. תיאטרון מלנקי (בימוי ועיבוד).
1997 - "המשחק" מחזה מאת אנטוני שפר. תיאטרון מלנקי (בימוי).
הערות שוליים

↑  הוכרזו זוכי פרס רוזנבלום 2014, באתר הבמה, 9 ביוני 2014
↑  זוכי פרס מפעל הפיס לאמנויות הבמה לשנת 2010, 12 בדצמבר 2010.
↑  יואש בן יצחק, פרס השרה לקליטת העלייה ע"ש יורי שטרן לשנת 2010, באתר News1 מחלקה ראשונה, 6 במאי 2010
ג'ון מגארו

| --- | --- |

מגארו בפסטיבל הקולנוע של ניו יורק, 2012
 לידה:  16 בפברואר 1983 (בן 42) אקרון, ארצות הברית 
 מדינה:  ארצות הברית 
 תקופת הפעילות:  מ-2005 
 מקום לימודים:  Point Park University  Stow-Munroe Falls High School 
 פרופיל ב-IMDb
 
ג'ון רוברט מגארו (באנגלית: John Robert Magaro; נולד ב-16 בפברואר 1983) הוא שחקן תיאטרון, קולנוע וטלוויזיה יהודי-אמריקאי. הוא כיכב בסרט "לא מתפוגג" משנת 2012. הוא הופיע בברודוויי במחזה "כותרת ראשית" בשנת 2016.
ביוגרפיה

ג'ון מגארו נולד ב־16 בפברואר 1983 באקרון, אוהיו, בנם של וונדי וג'יימס מגארו, וגדל בפרבר של העיר מונרו פולס באוהיו. אביו ממוצא איטלקי ואמו יהודייה; הוא גדל כיהודי. הוריו היו מורים. בעודו לומד בבית הספר מונרו-פולס, החל ג'ון לשחק בתיאטרון מקומי. הוא הופיע בתיאטרון קליבלנד פליי האוס ובתיאטרון קנט סטייט במרכז המוזיקה בבלוסום, ובפליירה ווטרוואן באקרון, אוהיו.
לאחר שסיים את לימודיו בבית הספר התיכון "סטו-מונרו פולס" בשנת 2001, המשיך ג'ון ללמוד תיאטרון באוניברסיטת פוינט פארק בפיטסבורג. ג'ון מגארו גר ועובד מחוץ לניו יורק.
קריירה

כנער, ג'ון מגארו הופיע בפרסומות בטלוויזיה, והיה לו תפקיד בפרק בסדרה "Rescue 911".
מגארו שיחק בתפקיד ראשי בסרט "לא מתפוגג" משנת 2012.
בין תפקידי המשחק שלו הם "מכונת הכסף" ו"קרול" משנת 2015. עבודתו הקולנועית המוקדמת כללה את "The Brave One", סרט של HBO "לוקח סיכוי" ותפקיד ראשי בסרט האימה "My Soul to Take". ג'ון הופיע גם בסדרה של נטפליקס "כתום זה השחור החדש", בעונות השלישית עד החמישית של הסדרה.
בפברואר 2020 פורסם כי מגארו ישחק לצד מינקה קלי ואלון אבוטבול בסרט "לנסקי" על חייו של מאיר לנסקי המאפיונר היהודי, שיצא לאקרנים ב-2021. הוא גילם את דמותו של לנסקי הצעיר.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | האמיצה | איתן |  |
| 2007 | החיים לנגד עינייה | מייקל פטריק |  |
| 2008 | התנקשות בנשיא בית הספר | ציפריאטו |  |
| 2008 | We Pedal Uphill | קייל |  |
| 2009 | הקופסה | צ'ארלס |  |
| 2010 | My Soul to Take | אלכס |  |
| 2011 | Down the Shore | מרטין |  |
| 2012 | מדעי הרוח | דין |  |
| 2012 | לא מתפוגג | דאגלס דמיאנו |  |
| 2013 | Deep Powder | קוטה |  |
| 2014 | לא נשבר | פרנק אי. טינקר |  |
| 2015 | Don't Worry Baby | רוברט לאנג |  |
| 2015 | קרול | דני |  |
| 2015 | מכונת הכסף | צ'רלי גלר |  |
| 2016 | שעה של גיבורים | ארווין מסקה |  |
| 2017 | מכונת מלחמה | קורי סטגרט |  |
| 2017 | מרשל | אירווין פרידמן |  |
| 2018 | אוברלורד | לייל |  |
| 2019 | פרה ראשונה | קוקי פיגוביץ' |  |
| 2020 | האהבה של סילבי | סיד |  |
| 2021 | עוגת יום הולדת | ג'ואי |  |
| 2021 | לנסקי | מאיר לנסקי הצעיר |  |
| 2021 | הקדושים של ניוארק | סילביו דנטה |  |
| 2021 | 18½ | פול |  |
| 2022 | תתקשרי לג'יין | הבלש צ'ילמארק |  |
| 2022 | Silk |   | סרט קצר; במאי |
| 2023 | Showing Up | שון |  |
| 2023 | ג'ורג' הגדול: סיפורו של ג'ורג' פורמן (אנ') | דזמונד |  |
| 2023 | חיים שלמים | ארתור |  |
| 2023 | The Mistress | פארקר |  |
| 2023 | Under the Boardwalk | מאני | דיבוב |
| 2023 | Day of the Fight | פטריק |  |
| 2023 | לארוי, טקסס | ריי |  מועמד הסטלייט לשחקן הטוב ביותר בסרט קולנוע - קומדיה או מחזמר |
| 2024 | 5 בספטמבר | ג'פרי מייסון |  |
| 2025 | הכלה! |  |  |
| TBA | The Mastermind |  |  |
| TBA | LaRoy | ריי |  |
| TBA | Köln 75 | קיית' |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | Conviction | ג'יג'י | פרק: "Denial" |
| 2007 | חוק וסדר | נתן גרש | פרק: "Talking Points" |
| 2009 | יד המקרה | מבשלת עשיר | סרט טלוויזיה של HBO |
| 2010, 2015 | חוק וסדר: מדור מיוחד | אנדרו הינגהאם / קית' מוסיו | 2 פרקים |
| 2011 | בגוף ההוכחה | צ'אק פוסטר | פרק: "Buried Secrets" |
| 2012 | מבוקש | קרל אליאס (גיל 22) | פרק: "Flesh and Blood" |
| 2013 | The Greatest Event in Television History | פול | פרק: "Hart to Hart" |
| 2016-2015 | האישה הטובה | רולאן הלבין | 3 פרקים |
| 2019-2015 | כתום זה השחור החדש | וינס מוצ'יו | 11 פרקים |
| 2016 | אנג'י טרייבקה | סניק | פרק: "The Coast Is Fear" |
| 2016 | משבר בשש סצנות | אלן ברוקמן | 5 פרקים |
| 2018 | ג'ק ראיין | ויקטור פוליזי | 3 פרקים |
| 2019 | אקדמיית המטרייה | לאונרד פיבודי / הרולד ג'נקינס | תפקיד ראשי (עונה 1); 10 פרקים |
| 2022 | Super Pumped | ג'ון זימר (אנ') | פרק: "War" |
| 2024–הווה | הסוכנות (אנ') | אוון | תפקיד ראשי; 10 פרקים |
הערות שוליים

↑  Lokting, Britta (26 בפברואר 2016). "'Big Short' Actor John Magaro is Hiding in Plain Sight". The Forward. נבדק ב-19 בפברואר 2019. {{cite news}}:  (עזרה)
↑  Sell, Jill (10 ביוני 1994). "'Oliver' proves quick study". The Plain Dealer. The Plain Dealer Publishing Co. p. 38 - Friday. {{cite news}}:  (עזרה)
↑  "'Lillian Yuralia' at La MaMa Theater". Jewish-Theatre.com. All About Jewish Theatre. בנובמבר 2008. אורכב מ-המקור ב-27 בינואר 2013. נבדק ב-2 בנובמבר 2010. {{cite web}}:  (עזרה)
↑  Musarra, Russ (18 בינואר 1998). "Acting is kid stuff: talented young thespians are taking center stage at area community theaters". Akron Beacon Journal. Beacon Journal Publishing Co. p. D1 - Entertainment. {{cite news}}:  (עזרה)
↑  Stow-Munroe Falls High School 2005 Alumni Directory, Chesapeake, Virginia: B.C. Harris Publishing Company, Inc., 2005, pp. 302–360
↑  "Review: My Soul to Take (2010)". DreadCentral.com. Dread Central Media, LLC. 8 באוקטובר 2010. נבדק ב-2 בנובמבר 2010. {{cite web}}:  (עזרה)
↑  D'Alessandro, Anthony (13 בפברואר 2020). "'Lansky': DC 'Titans' Actress Minka Kelly & More Join Harvey Keitel & Sam Worthington In Gangster Epic – EFM". Deadline Hollywood. נבדק ב-31 במרץ 2020. {{cite web}}:  (עזרה)
↑  Sneider, Jeff (24 במאי 2011). "Richard Jenkins enrolls in 'Liberal Arts'". Variety.com. Reed Business Information. נבדק ב-12 ביוני 2011. {{cite news}}:  (עזרה)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
| --- | --- |
בקרת זהויות :  NLI: 987007357613805171  BIBSYS: 1634286305252  BNE: XX5647386  GND: 1107069033  ISNI: 0000 0001 1543 0319  LCCN: no2011021057  NTA: 434765759  SUDOC: 261587854  VIAF: 168529504   WorldCat (עם VIAF): 168529504
שר הטבעות: מלחמת הרוהירים

| --- | --- |

 מבוסס על:  "הנספחים של שר הטבעות"  ו"סיפורים שלא נשלמו" מאת ג'. ר. ר. טולקין
 בימוי:  קנג'י קמייאמה ג'וזף צ'ו
 הופק בידי:  פיליפה בויינס
 שחקנים ראשיים:  בריאן קוקס (הֶלְם "יד-פטיש") מירנדה אוטו (אֵאוֹוִּין, הדמות המספרת) גאיה ווייז (הרה) לוק פסקואלינו (וּוּלְף)
 מדבבים:  בריאן קוקס (הלם) מירנדה אוטו (אאווין) 
 מדינה:  ארצות הברית ארצות הברית יפן יפן
 חברת הפקה:  האחים וורנר הנפשה ניו ליין סינמה Sela
 חברה מפיצה:  אולפני האחים וורנר
 הקרנת בכורה:  13 בדצמבר 2024
 משך הקרנה:  134 דק'
 שפת הסרט:  ארצות הברית אנגלית
 סוגה:  סרט פנטזיה, סרט מבוסס יצירה ספרותית 
 הכנסות:  12.1 מיליון דולר
 דף הסרט ב־IMDb
 
שַׂר הַטַבָּעוֹת: מִלְחֶמֶת הַרוֹהִירִים (באנגלית: The Lord of the Rings: The War of the Rohirrim) הוא סרט הנפשה בצורת אנימה שיצא בשנת 2024, המבוסס על מידע בספריו של טולקין.
תקציר עלילה

183 שנה לפני אירועי טרילוגיית סרטי שר הטבעות, מלחמת הרוֹהִירִים מספרת את סיפורו של הֶלְם "יד-פטיש", מלך רוֹהָן האגדי שבנה את מצולת הֶלְם. במרכז העלילה ניצבת הרה, בתו הצעירה של הֶלְם. העלילה מתחילה בכך שפְרֵקָה מציע לחזק את רוֹהָן באמצעות נישואין בין בנו, וּוּלְף, לבין הרה. הֶלְם מסרב בתואנה שזה ניסיון להשיג את הכתר והורג את פְרֵקָה. את כוחות האויב מוביל וּוּלְף, מנהיג אכזר ולא חכם במיוחד, שמבקש לנקום במלך רוֹהָן על כך שהרג את אביו. בעבר וּוּלְף אמור היה לשאת את הרה לאישה, אך הרה העדיפה להפנות עורף למסורת ולבחור ברווקות - מה שרק מגביר את הטינה שלו כלפיה. וּוּלְף מצליח לכבוש את כל הממלכה יחד עם צבאו חוץ ממצודת הֶלְם (שאז נקראה מצודת 'משהו אחר כלשהו' בעיקר בשביל להזכיר את 'שני הצריחים') שנאלצת להתקיים במצור אכזרי בחורף קשה כשהאויב צר בשעריה.
דמויות ושחקנים ראשיים

בריאן קוקס – הֶלְם "יד-פטיש", מלך רוֹהָן התשיעי.
גאיה ווייז – הרה, בתו של הֶלְם.
לוק פסקואלינו – וּוּלְף, בנו של פְרֵקָה ומנהיג בני דוּן.
מירנדה אוטו – אֵאוֹוִּין והדמות המספרת.
רקע ליצירת הסרט

ביוני 2021, במהלך חגיגות 20 שנה ליציאת הסרט "שר הטבעות: אחוות הטבעת" (2001), הכריז אולפן הקולנוע New Line Cinema ביוני 2021 כי הם מפתחים סרט אנימה שעלילתו תתרחש שנים קודם, בשיתוף פעולה עם האחים וורנר הנפשה. הסרט, ששמו "שר הטבעות: מלחמת הרוהירים", מתרחש 250 שנה לפני אירועי הטרילוגיה של סרטי שר הטבעות ומספר את סיפורו של הֶלְם יד-פטיש, אשר מופיע בנספחי "שר הטבעות" של טולקין. הסרט מתרחש במצולת הֶלְם, שהופיעה ב"שר הטבעות: שני הצריחים" (2002). קנג'י קמייאמה וג'וזף צ'ו נשכרו לביים ולהפיק את הסרט, בהתאמה, לאחר שעשו את אותו הדבר עבור האחים וורנר בסדרת האנימה "בלייד ראנר: לוטוס שחור", עם ג'פרי אדיס וויל מת'יוס שכתבו את התסריט. הסרט מהווה חלק מטרילוגיית הסרטים, כאשר השותפה לכתיבת הטרילוגיה, פיליפה בויינס, ייעצה לגבי הסרט. במאי הטרילוגיה, פיטר ג'קסון והתסריטאית פראן וולש, לא היו מעורבים בפרויקט.
עד פברואר 2022, התסריט נכתב על ידי פיבי גיטינס, בתו של בוינס, ובן זוגה לכתיבה ארטי פאפאג'ורג'יו, המבוסס על סיפור מאת אדיס ומתיוס. ריצ'רד טיילור, המנהל הקריאטיבי של חברת האפקטים המיוחדים Wētā Workshop והמאייר ג'ון האו גם הצטרפו לצוות הקריאייטיב של הסרט לאחר ששניהם עבדו על טרילוגיית שר הטבעות. ליהוק שחקנים החל ביוני 2021 והעבודה על הסרט בפועל החלה בפברואר 2022.
Sola Entertainment עבדה על עבודת ההנפשה, עם השראה מטרילוגיית שר הטבעות.
הפצה

הסרט עלה לאקרנים ב-13 בדצמבר 2024, תחת הפצתם של אולפני האחים וורנר. במקור, נמסר כי הסרט יעלה לאקרנים ב-12 באפריל 2024.
השפעות

פרק זה לוקה בחסר. אנא תרמו לוויקיפדיה ו.
הדמות של הרה ככל הנראה מבוססת על ייגריט משיר של אש ושל קרח.
ביאורים

↑  סיפורים שלא נשלמו נכתב על ידי בנו של טולקין מרשומותיו של אביו
↑  הניקוד לפי האקדמיה ללשון העברית ולפי ספריו של טולקין.
↑  פירוט: הנספחים של שר הטבעות ופרק "קיריון ואאורל" בסיפורים שלא נשלמו.
1 2  במקור היא הייתה ללא שם.
הערות שוליים

↑  The Lord of the Rings: The War of the Rohirrim, Box Office Mojo
↑   אורון שמיר, סרט האנימה של "שר הטבעות" מצליחה לספק נחת למעריצים, באתר הארץ, 5 בדצמבר 2024
1 2 3  D'Alessandro, Anthony (2021-06-10). "'The Lord Of The Rings' Goes On: Anime Film 'The War Of The Rohirrim' In Works At New Line". Deadline (באנגלית אמריקאית). נבדק ב-2024-12-08.
↑  Motamayor, Rafael (2023-06-13). "The Lord Of The Rings: The War Of Rohirrim Gives Us Middle-Earth Anime, And We Can't Wait [Annecy 2023]". SlashFilm (באנגלית אמריקאית). נבדק ב-2024-12-10.
1 2 3  יחזקאל שגיב, מרוב אזכורים לא רואים את התוכן - שר הטבעות: מלחמת הרוהירים, באתר עכשיו 14
↑   שר הטבעות: מלחמת הרוהירים | טריילר ראשון מתורגם | דצמבר בקולנוע | War of the Rohirrim, סרטון בערוץ "Tulip Entertainment", באתר יוטיוב (אורך: 02:24)
1 2  ישי קיצ'לס, טבעת חנק: תגיעו לסרט הזה בלי ציפיות ואולי תצליחו ליהנות, באתר ישראל היום, 4 בדצמבר 2024
↑  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1031
↑  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1029
↑  Vary, Adam B. (2021-06-10). "'Lord of the Rings' Anime Feature Fast-Tracked by New Line Cinema and Warner Bros. Animation". Variety (באנגלית אמריקאית). נבדק ב-2024-12-08.
1 2  Adam B. Vary, ‘Lord of the Rings: The War of the Rohirrim’ Anime Feature Set for April 2024 Release by Warner Bros. (EXCLUSIVE), Variety, ‏2022-02-14
↑  Mendelson, Scott; Gonzalez, Umberto (24 באוגוסט 2023). "'Dune 2' Delayed to March 2024 While 'Godzilla x Kong' Moves to April". TheWrap. נבדק ב-24 באוגוסט 2023. {{cite web}}:  (עזרה)
פיליפה בויינס, המפיקה
היט מן (סרט, 2024)

| --- | --- |
כרזת הסרט הרשמית
כרזת הסרט הרשמית
 מבוסס על:  "היט מן" מאת סקיפ הולנדסוורת'
 בימוי:  ריצ'רד לינקלייטר
 הופק בידי:  ריצ'רד לינקלייטר מייק בליזארד מייקל קוסטיגן ג'ייסון בייטמן גלן פאוול
 תסריט:  ריצ'רד לינקלייטר גלן פאוול
 עריכה:  סנדרה אדיר
 שחקנים ראשיים:  גלן פאוול אדריה ארג'ונה אוסטין אמיליו רטה מולי ברנרד
 מוזיקה:  גראהם ריינולדס
 צילום:  שיין פ. קלי
 מדינה:  ארצות הברית ארצות הברית
 חברת הפקה:  ברן-סטרום הפקות Aggregate Films Detour Filmproduction AGC Studios
 חברה מפיצה:  נטפליקס
 הקרנת בכורה:  5 בספטמבר 2023 (בפסטיבל הסרטים של ונציה) ישראל 23 במאי 2024 ארצות הברית 24 במאי 2024  7 ביוני (נטפליקס)
 משך הקרנה:  115 דקות
 שפת הסרט:  אנגלית
 סוגה:  סרט קומדיית פעולה, סרט קומדיה שחורה, סרט מתח, קומדיה שחורה 
 תקציב:  8.8 מיליון דולר
 דף הסרט ב־IMDb
 
היט מן (באנגלית: Hit Man) הוא סרט קומדיית פעולה רומנטי אמריקאי, בבימויו של ריצ'רד לינקלייטר, על פי תסריט שכתב יחד עם גלן פאוול. הסרט מבוסס על מאמר מ-Texas Monthly משנת 2001, שכתב סקיפ הולנדסוורת'. בסרט מככבים פאוול, אדריה ארג'ונה, אוסטין אמיליו, רטה ומולי ברנרד.
ב-5 בספטמבר 2023 הוקרן הסרט לראשונה בבכורה בפסטיבל הסרטים של ונציה ה-80, ועלה ב-24 במאי 2024 לאקרנים בארצות הברית בבתי קולנוע נבחרים. ב-23 במאי 2024 עלה לאקרנים בישראל, וב-7 ביוני 2024 הפך לזמין גם ברשת שירותי הזרמת המדיה "נטפליקס".
צוות השחקנים והדמויות

גלן פאוול – גארי ג'ונסון
אדריה ג'ונסון (אנ') – מאדי מאסטרס
אוסטין אמיליו – ג'ספר
רטה
סנג'אי ראו
אוון הולצמן
מולי ברנרד
מיק מרקוף
הפקה

תסריט הסרט מתבסס על מבוסס על מאמר מ-Texas Monthly משנת 2001, מאת סקיפ הולנדסוורת'. הוא בוים על ידי ריצ'רד לינקלייטר, ונכתב על ידו עם גלן פאוול, אשר גם מככב בו. לאחר מכן הצטרפה אדריה ג'ונסון לצוות השחקנים. באוקטובר 2022 הצטרפו אוסטין אמיליו, רטה ומולי ברנרד למצבת השחקנים.
באוקטובר 2022 החלו צילומי הסרט בניו אורלינס, בנובמבר 2022 הסתיים תהליך ההפקה.
הפצה

הסרט הוקרן בבכורה בפסטיבל הסרטים של ונציה ה-80. ב-24 במאי 2024 עלה לאקרנים בארצות הברית. ב-23 במאי 2024 הופץ לאקרנים בישראל, וב-7 ביוני 2024 הפך זמין לשידור ברשת שירותי הזרמת המדיה "נטפליקס" בארצות הברית.
ביקורות

באתר הביקורות "Rotten Tomatoes" זכה הסרט לציון של 95% על בסיס 298 ביקורות, עם דירוג ממוצע של 8.1/10.. באתר הביקורות המשוקללות "Metacritic", זכה לציון של 82/100, על בסיס 55 ביקורות.
טיי בור, מהעיתון היומי "וושינגטון פוסט", העניק ל"היט מן" 4/4 כוכבים. אליסון וילקינסון מ"הניו יורק טיימס" תיארה אותו כ"רומנטי, חושני, מצחיק ותפנית אמיתית עבור פאוול". בראיין טלריקו מ-"RogerEbert.com" תיאר את הסרט כ"מחקר פילוסופי של היכולת האנושית". כריס אוונג'ליסטה מ-"Slashfilm" כתב כי הסרט כ"נשכח, ולעיתים קרובות כחסר השארה".
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גלובוס הזהב | 5 בינואר 2025 | השחקן הטוב ביותר בסרט - מוזיקלי או קומדיה | גלן פאוול | מועמדות |  |
| פרס סטלייט | 26 בינואר 2025 | השחקן הטוב ביותר בסרט קולנוע - קומדיה או מחזמר | גלן פאוול | מועמדות |  |
| פרס סטלייט | 26 בינואר 2025 | הסרט הטוב ביותר – קומדיה או מוזיקלי | "היט מן" | מועמדות |  |
הערות שוליים

↑  Ravindran, Manori (May 11, 2022). "Richard Linklater to Direct Hitman Starring Glen Powell and Adria Arjona, AGC International Selling in Cannes (Exclusive)". Variety. Penske Media Corporation.
↑  Vlessing, Etan (October 3, 2022). "Austin Amelio Joins Richard Linklater's Hitman (Exclusive)". The Hollywood Reporter. PMRC.
↑  Chitwood, Adam (October 4, 2022).
"Richard Linklater's Hitman Adds Retta, Molly Bernard as Filming Begins". TheWrap. Retrieved November 10, 2022.
↑  Lutz, John (October 19, 2022).
"Glen Powell Shares Set Image From Richard Linklater's Hitman". Collider. Retrieved July 24, 2023.
↑  "Hit Man". Rotten Tomatoes. Fandango Media. Retrieved June 21, 2024. Edit this at Wikidata
↑  "Hit Man". Metacritic. Fandom, Inc. Retrieved June 19, 2024.
↑  Burr, Ty (2024-05-21). "Linklater's 'Hit Man' deserves to be a hit, man". Washington Post (באנגלית אמריקאית). ISSN 0190-8286. נבדק ב-2024-05-23.
↑  Wilkinson, Alissa (2024-05-23). "'Hit Man' Review: It's a Hit, Man". The New York Times (באנגלית אמריקאית). ISSN 0362-4331. ארכיון מ-23 במאי 2024. נבדק ב-2024-05-23. {{cite news}}:  (עזרה)
↑  Tallerico, Brian. "Hit Man movie review & film summary (2024) | Roger Ebert". RogerEbert.com (באנגלית). ארכיון מ-23 במאי 2024. נבדק ב-2024-05-23. {{cite web}}:  (עזרה)
↑  Evangelista, Chris (2024-05-24). "Hit Man Review: Glen Powell Charms His Way Through Richard Linklater's Light Comedy". SlashFilm (באנגלית אמריקאית). ארכיון מ-24 במאי 2024. נבדק ב-2024-05-24. {{cite web}}:  (עזרה)
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
↑  I. P. A. Admin, IPA Reveals Winners for the 29th Satellite Awards | International Press Academy (באנגלית אמריקאית)
שלושת המוסקטרים: ד'ארטניאן

| --- | --- |

כרזת הסרט הרשמית
 מבוסס על:  "שלושת המוסקטרים" מאת אלכסנדר דיומא האב
 בימוי:  מרטין בורבולון 
 הופק בידי:  דימיטרי ראסאם 
 תסריט:  מתייה דלפורט אלכסנדר דה לה פטלייר
 עריכה:  Célia Lafitedupont 
 שחקנים ראשיים:  פרנסואה סיביל ונסן קאסל רומן דוריס פיו מרמיי אווה גרין לינה קודריי ג'ייקוב פורצ'ן-לויד לואי גארל ויקי קריפס אריק רוף
 מוזיקה:  גיום רוס 
 צילום:  Nicolas Bolduc 
 מדינה:  צרפת, ספרד, גרמניה, בלגיה 
 חברת הפקה:  Pathé Constantin Film DeAPlaneta Chapter 2 M6 Films Radar Films
 חברה מפיצה:  פאתה, נורדיסק פילם, פורום הונגריה 
 הקרנת בכורה:  צרפת בלגיה 5 באפריל 2023 גרמניה 13 באפריל 2023 ספרד 14 באפריל 2023
 משך הקרנה:  121 דקות
 שפת הסרט:  צרפתית
 סוגה:  הרפתקאות פעולה דרמה תקופתית
 תקציב:  כ-36 מיליון יורו (כ-39.1 מיליון דולר)
 הכנסות:  35 מיליון דולר
 סרט הבא:  "שלושת המוסקטרים: מיליידי" (2023)
 דף הסרט ב־IMDb
 
שלושת המוסקטרים: ד'ארטניאן (בצרפתית: Les Trois Mousquetaires: D'Artagnan) הוא סרט הרפתקאות-פעולה צרפתי משנת 2023 והראשון בסאגה אפית בת שני חלקים בבימויו של הקולנוען מרטין בורבולון על פי תסריט מאת מתייה דלפורט ואלכסנדר דה לה פטלייר, המבוססת על הרומן "שלושת המוסקטרים" שנכתב על ידי אלכסנדר דיומא האב בשנת 1844. בסרט מככבים פרנסואה סיביל, ונסן קאסל, רומן דוריס, פיו מרמיי ואווה גרין בתפקידים הראשיים.
הסרט עלה לאקרנים בבתי הקולנוע בצרפת תחת הפצתה של חברת ההפקות "פאתה" ב-5 באפריל 2023. הסרט, יחד עם חלקו השני, הופק בקופרודוקציה בין צרפת, גרמניה, ספרד ובלגיה בתקציב משותף של 72 מיליון יורו (78 מיליון דולר), כ-36 מיליון יורו לכל סרט ונחשב להפקה הצרפתית היקרה ביותר השנייה לשנת 2023.
הסרט זכה לביקורות חיוביות והיה לשובר קופות בצרפת; כשיותר מ-3.4 מיליון כרטיסים נמכרו בצרפת ומעל 1.6 מיליון כרטיסים שנמכרו מחוצה לה. בנוסף, זכה הסרט לשש מועמדויות בטקס פרסי הסזאר ה-49.
עלילת הסרט

כשהוא בדרכו לפריז על מנת להצטרף למשמר המוסקטרים, ד'ארטניאן, צעיר גסקוני גא, כמעט נהרג בניסיון למנוע מאשת אצולה צעירה להיחטף על ידי קבוצת גברים חמושים. בהגיעו לפריז, מבקר ד'ארטניאן את הרוזן דה טראוזוויל, מפקד משמר המוסקטרים. טראוזוויל, שלו היכרות מוקדמת עם אביו המנוח של ד'ארטניאן, מעודד אותו להתחיל את שירותו במשמר כצוער. מבעד לחלון, ד'ארטניאן רואה את אחד מהגברים שניסה להרוג אותו לפני ימים וממהר לצאת מהבניין במטרה להתעמת איתו. כשהוא רודף אחרי האיש, פוגע ד'ארטניאן בלא כוונה, בשלוש הזדמנויות שונות, בשלושה מוסקטרים, אתוס, פורתוס ואראמיס, שדורשים לנקום את גאוותם האבודה באמצעות דו-קרב עמם.
בעוד שד'ארטניאן מכין את עצמו לדו הקרב הראשון, הוא מבין שסגניו של אתוס הם פורתוס ואראמיס, שנדהמים מכך שלשלושתם אותו יריב. כאשר ד'ארטניאן ואתוס מתחילים בדו-הקרב, שומריו של הקרדינל רישלייה מופיעים ומנסים לעצור את המוסקטרים ואת ד'ארטניאן בגין דו-קרב בלתי-חוקי. על אף שמספרם של השומרים גדול בהרבה, ארבעת הגברים מנצחים בקרב. על אף היותו גאה בניצחונם של המוסקטרים על שומרי הקרדינל, נאלץ מלך צרפת לואי ה-13 לגנות אותם.
ד'ארטניאן מתיידד עם שלושת המוסקטרים ומגלה שפורתוס הוא דו-מיני. ד'ארטניאן אף מוצא מקום לינה ומתאהב ממבט ראשון בקונסטנס בונסייה, עלמה צעירה העובדת עבור המלכה אן מצרפת, אשתו של המלך לואי, המאוהבת בסתר בדוכס מבאקינגהאם. הקרדינל רישלייה זומם להוכיח את בגידתה בבעלה, מה שיוביל על פי תוכניתו, לעריפת ראשה.
במקביל, דוחקים יועציו הצבאיים והפקידותיים של המלך ואחיו הצעיר גסטון, יורשו של לואי ויריבו הפוליטי, במלך להילחם במורדים הפרוטסטנטים בלה רושל. מנגד, לואי, שמודע להיסטוריה של מלחמות דת תחת קודמיו, מסרב לאשר להוציא לפועל את המלחמה.
אתוס מופלל ברציחתה של צעירה אלמונית שנמצאת עירומה ודקורה לידו במיטה, ונידון למוות על ידי חצר המלוכה. ד'ארטניאן מבין כי מדובר באותה אישה צעירה שניסה להציל מחטיפה בדרכו לפריז, והמוסקטרים מחליטים לגלות את זהותה על מנת להציל את אתוס. במהלך חקירתו, מגיע ד'ארטניאן לבית ואלקור על מנת לשוחח עם משפחה שלדעתם קשורה לאישה האלמונית; אך שם הוא פוגש אישה מסתורית בשם מיליידי דה וינטר, המתחזה לבת משפחת ואלקור. כאשר ד'ארטניאן מבין שהיא מתחזה, מיליידי מנסה להביא למותו, אך ד'ארטניאן חומק ממנה. במקביל, משוחרר אתוס בדרך להוצאתו להורג על ידי אחיו הצעיר, בנז'מין, המסתתר עם בני בריתו ומנהיגי המורדים הפרוטסטנטים, סן בלנקארד וברנדיקור.
המלך נותן למלכה שרשרת יהלומים במתנה, אך זו נותנת אותם לדוכס בקינגהאם כמזכרת ואות לאהבתה. המלך, ששומע שמועות על הרומן, דורש מהמלכה לענוד את היהלומים לחתונת אחיו; וקונסטנס שולחת את ד'ארטניאן לאנגליה להשיב את היהלומים מבאקינגהאם. מיליידי, שמתגלה כסוכנתו של הקרדינל רישלייה, גונבת את היהלומים מבאקינגהאם, אך ד'ארטניאן רודף אחריה ומשיב אותם למלכה אן בדיוק בזמן על מנת להציל את כבודה.
בחתונתם של גאסטון, דוכס אורליאן ומארי דה בורבון, דוכסית מונפנסייה, חיילים הפועלים תחת מילתו של גסטון בשורות הצבא הצרפתי המשלבים כוחות עם המורדים הפרוטסטנטים, כולל אחיו של אתוס, מנסים להתנקש בחיי המלך, אך אתוס ושאר המוסקטרים מצילים אותו. המלך מעניק לאתוס את חנינתו ומקדם את ד'ארטניאן לדרגת סגן במשמר המוסקטרים.
בסיום הסרט, מאבד ד'ארטניאן את הכרתו ברחוב חשוך על ידי אחד מהבוגדים לאחר שהוא חוזה בניסיון לחטוף את קונסטנס ומנסה להצילה לשווא. בסצנה המופיעה באמצע הכתוביות, מוצגת מיליידי כשהיא מדברת עם הקרדינל רישלייה ומלינה על הבעיות שהמוסקטרים גרמו למשימתה.
צוות השחקנים והדמויות

פרנסואה סיביל – ד'ארטניאן
ונסן קאסל – אתוס
רומן דוריס – אראמיס
פיו מרמיי – פורתוס
אווה גרין – מיליידי דה וינטר
לינה קודריי – קונסטנס בונסייה
ג'ייקוב פורצ'ן-לויד – הדוכס מבאקינגהאם
לואי גארל – לואי השלושה עשר, מלך צרפת
ויקי קרייפס – המלכה אן מאוסטריה
אריק רוף – הקרדינל רישלייה
פטריק מיל – הרוזן דה שאלה
מארק ברבה – הרוזן דה טראוזוויל
ראלף אמוסו – חניבעל
ז'וליאן פריסון – גאסטון, דוכס אורליאן
דומיניק ולאדי – מארי דה מדיצ'י
טיבו ונסו – הוראס סן בלנקארד
אלקסיס מיכאליק – וילנב דה ראדיס
איבן פרנק – ארדנסה
ניקולא ווד – שופט
שרלוט רנסון – איזבל דה ואלקור
הפקה > פיתוח

ב-12 בדצמבר 2020, נודע לראשונה על פיתוח דואולוגיה שתתבסס על ספרו של אלכסנדר דיומא האב, "שלושת המוסקטרים. לפי הדיווח, נודע שהדואולוגיה תבוים על ידי הבמאי מרטין בורבולון, ותתמקד במיוחד בדמויותיהם של ד'ארטניאן ומיליידי דה וינטר. ב-11 בפברואר 2021, הוכרז רשמית בכלי התקשורת האמריקאיים על הפקת שני הסרטים, שיבוימו על ידי מרטין בורבלון ויופקו על ידי דמיטרי ראסם. בריאיון ל"וראייטי", בורבלון התייחס להפקת הדואולוגיה בתקופת מגפת הקורונה באומרו כי "עיבוד עבודתו העשירה של דיומא מעולם לא הייתה רלוונטית יותר בימינו והרצון למופע ענקי על המסך הגדול מעולם לא היה חזק יותר".